पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में लगातार ऑक्सीजन समेत अन्य जरूरी इंजेक्शन व उपकरणों को लेकर कालाबाजारी की आ रही शिकायतों के बीच अब ऑक्सीजन पर भी कड़ा पहरा लगा दिया है। यह पहरा रीफिल करने वालों पर रहेगा। क्योंकि सरकार हमेशा कहती रही है कि ऑक्सीजन पर्याप्त है।
बावजूद इसके ऑक्सीजन में दिक्कत कैसे आ रही है। अब इसे जांचने के लिए हर जिले में जो लोग सिलेंडर में ऑक्सीजन भरते हैं, उन पर निगरानी रखी जाएगी। ताकि यह पता रहे कि कहीं वे ही तो गड़बड़ी नहीं कर रहे। इसके लिए एग्जीक्यूटिव मजिस्ट्रेट व पुलिस की बनने वाली कमेटी री-फिलर के पास रेंडमली यह जांच करेगी कि वह ऑक्सीजन सिलेंडर में पूरी भरी है या नहीं।
सिलेंडर की तुलाई भी की जाएगी। ताकि सच सामने आ सके। यदि कहीं कोई गड़बड़ी मिलेगी तो इसके लिए तुरंत सीनियर ड्रग कंट्रोलर या ड्रग कंट्रोलर को सूचना दी जाएगी। संबंधित रि-फिलर के खिलाफ कानूनी कार्रवाई होगी। कमेटी का गठन संबंधित जिले के डीसी करेंगे। बताया गया है कि एक एमटी ऑक्सीजन से डी-टाइप के 110 और बी-टाइप के 513 सिलेंडर भरे जाते हैं। ऐसे में देखा जाएगा कि रीफिल करने वालों के पास पहुंची ऑक्सीजन में कितने सिलेंडर भरे गए हैं।
रेडक्रॉस सोसायटी घर में ऑक्सीजन पर इलाज लेने वाले मरीजों की बनाएगी सूची
प्रदेश में कई लोग होम आइसोलेशन में रहकर ऑक्सीजन ले रहें हैं। उन्हें घर के लिए मेडिकल ऑक्सीजन लेने में दिक्कत आ रही है। ऐसे में अब डीसी जिले की रेड क्रॉस सोसायटी के जरिए ऐसे सभी मरीजों की सूची बनवाएंगे। इसके बाद जिले में एक रिफिलर नियुक्त किया जाएगा, जो सिर्फ घरों में रहने वाले मरीजों को ऑक्सीजन देगा। लेकिन इसके लिए मरीज के बीमारी से संबंधित कागज दिखाने होंगे।
ताकि कोई अवैध रूप से ऑक्सीजन न ले जा सके। हर जिले में डीसी और सिविल सर्जन भी अस्पतालों का दौरा करेंगे। वह मौके पर ऑक्सीजन की उपलब्धता और खपत की जानकारी भी जुटाएंगे। इसके साथ ही सरकार अब सीएचसी स्तर तक भी ऑक्सीजन की उपलब्धता कराएगी।
हर जिले में डीसी बनाएंगे कमेटियां: अरोड़ा
ऑक्सीन पूरी मरीजों तक पहुंचे। इसके लिए अब जिला स्तर पर कमेटी बनाई जाएगी। ताकि यह जांचा जा सके कि सिलेंडरों में कितनी ऑक्सीजन है। कमेटी रेंडमली भी सिलेंडर की तुलाई करेगी।
-राजीव अरोड़ा, एसीएस, हेल्थ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva zho_Hant eng_Latn